
REFERAT


În conformitate cu prevederile:
-art. 46, alin. (17) din Legea nr. 350/2001 privind amenajarea teritoriului și urbanismul, cu modificările și completările ulterioare
-art. 31, alin (1) din normele metodologice de aplicare a Legii nr. 350/2001 aprobate prin Ordinul nr. 233/2016, cu modificările și completările ulterioare
-art. 2, alin (2) din Legea nr. 50/1991 privind autorizarea lucrărilor de construcții, cu modificările și completările ulterioare

Având în vedere următoarele:
-Planul urbanistic General al orașului Boldești-Scăeni și Regulamentul Local de Urbanism aferent, aprobat prin HCL nr. 84/30.06.2011 și actualizat prin HCL nr. 172/18.12.2014, cu termen de valabilitate până în data de 30.06.2021
-dinamica accelerată de dezvolatare a oraşului Boldești-Scăeni 
-necesitatea reglementării urbanistice a așezărilor informale ce sunt în curs de identificare
 
Vă rog să aprobați inițierea unei Hotărâri de Consiliu Local privind aprobarea inițierii demersurilor de actualizare a Planului Urbanistic General al orașului Boldești-Scăeni și a Regulamentului Local de Urbanism aferent, aprobat prin HCL nr. 84/30.06.2011 și actualizat prin HCL nr. 172/18.12.2014. 

RAPORT DE SPECIALITATE




Subsemnatul Gică Daniel-Dumitrache, arhitect șef în cadrul Primăriei orașului, analizând “Proiectul de hotărâre privind aprobarea inițierii demersurilor de actualizare a Planului Urbanistic General al orașului Boldești-Scăeni și Regulamentul Local de Urbanism aferent, am constatat urmatoarele:

-Prin proiectul de hotărâre mai sus menționat, se propune aprobarea inițierii demersurilor de actualizare a Planului Urbanistic General al orașului Boldești-Scăeni și Regulamentul Local de Urbanism aferent, aprobat prin HCL nr. 84/30.06.2011 și actualizat prin HCL nr. 172/18.12.2014
-Actualizarea Planului Urbanistic General este necesară în vederea emiterii autorizațiilor de construire, conform prevederilor art. 2, alin (2) din Legea nr. 50/1991 privind autorizarea lucrărilor de construcții, cu modificările și completările ulterioare.
- Potrivit art. 46, alin. (13) din Legea nr. 350/2001 privind amenajarea teritoriului și urbanismul, cu modificările și completările ulterioare Termenul de valabilitate a Planului urbanistic general se prelungeşte, pe bază de hotărâre a consiliului local/Consiliului General al Municipiului Bucureşti, până la intrarea în vigoare a noului plan urbanistic general, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate.
-Planului Urbanistic General actual nu mai corespunde dinamicii de dezvoltate a localității (având în vedere numărul ridicat de PUZ-uri aprobate), nici ultimelor modificări legislative de profil. 
-Este necesară reglementarea urbanistică a așezărilor informale ce sunt în curs de identificare.
Față de cele prezentate mai sus consider că inițierea acestui Proiect de hotărâre este necesară și oportună. 



Intocmit,
Gică Daniel-Dumitrache

